《苦哉远征人》
明代·朱诚泳

苦哉远征人，荷戈西出秦。以身自许国，举目谁为亲。

阴云翳落日，白草迷黄尘。三伏不知暑，四月那见春。

射生充早食，卧草当夜茵。风高弓力劲，霜重铁衣新。

主将号令肃，部伍催行频。提兵誓灭敌，僇力敢顾身。

固知在家乐，宁厌行戍贫。他日侯王贵，绘像登麒麟。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。